Tervetuloa Herra käyttää lääkäriä -ohjelmaan!
Jatkamme ortopedi Timo Paavilaisen kanssa keskustelua -
ihmisen hyvinvoinnista. Miten siihen voi itse vaikuttaa -
valinnoillaan liikunnan ja ravinnon suhteen.
Nyt joskus tuntuu siltä, -
että tässä yhteiskunnassa syömisestä on tullut "uskonto" monille.
Milloin puhutaan karppaamisesta tai hiilihydraattien välttämisestä.
Milloin voista ja rasvoista ja milloin mistäkin.
Kokkiohjelmat ovat erittäin suosittuja.
Valitset minkä kanavan tahansa, niin joku kokki sekoittelee jotain.
Kiinnostus ruokaan on joskus vähän kohtuutontakin.
Monille siitä tulee "uskonto". Tällaisessa tilanteessa tarvitaan -
tutkittua, huolellisesti perusteltua tietoa siitä, -
mikä on osoitettu toimivaksi ja mikä ei.
Tässä äsken myötäilimme uutta ravitsemussuositusta, -
jossa on aika voimakkaasti vähennetty -
eläinperäisen proteiinin eli valkuaisen saantisuosituksia.
Näyttää siltä, että liialla eläinvalkuaisen syönnillä on -
haitallisia terveysvaikutuksia. Tuossa keskustelimme, -
että tulehdustapahtuma elimistössä voi käynnistyä -
liiallisen eläinvalkuaisen saannin kautta.
Siten saattaa syöpäriski kasvaa.
Tätä voidaan mitata elimistön happamoitumisena, -
joka taas haurastuttaa luita. On olemassa CRP-mittari, -
jotta voidaan katsoa, mitä siellä elimistössä tapahtuu.
Highly sensitive CRP (hs-CRP) on nykyisin -
laboratoriokäytännöissämme aivan tunnettu, -
mutten tiedä, paljonko sitä käytetään.
Jenkit puhuvat paljon Cardiac CRP:stä (sydän-CRP) -
ja katsovat sen hyvin vahvasti liittyvän -
erilaisiin verisuoni- ja sydän- tapahtumiin.
Jos se on kroonisesti koholla, -
niin verenkiertoelimistön sairaudet etenevät -
ja on odotettavissa infarkteja sydämessä ja aivoissa jne.
Se on hyvin puhuttu asia nykyisin.
Ja netissäkin jopa suomenkielisillä sivuilla...
Muistaakseni ravitsemusspesialisti... Laatikainen kertoo -
sivuillaan hyvin paljon tästä matala-asteisesta tulehduksesta -
ja ravintoaineista, jotka vaikuttavat tähän.
Se on kuin senkka. Jos ennen senkka oli koholla, -
niin jossain oli tulehdus. Nyt on tämä hs-CRP, erittäin herkkä CRP, -
jota voisi tavallaan verrata vanhaan senkkaan eli laskoon.
Jos se nousee, tulee näitä riskejä ja sydäntautiriskejä.
Meillä on mittari, jolla voidaan mitata näitä vaikutuksia.
Siten voidaan vakuuttavasti osoittaa, -
että tietyistä liika ravinnon- saanneista tulee näitä haittoja.
Tulehdus vaikuttaa verisuonen sisäpintaan (endoteeliin).
Joo, näin on. Nyt tämä perinteinen CRP, -
jota on käytetty senkan vastineena jo vuosikausia, -
se mittaa erinomaisesti mikrobi- tulehduksia, bakteeritulehduksia.
Virustulehduksissa se nousee vähem- män. Se hs-CRP on eri tekniikalla.
Se on nimenomaan näihin degeneratiivisiin sairauksiin liittyvä.
Niissä melkein kaikissa se nousee.
Tätä varmaan kannattaisi enemmän mitata ja tarkastella. Se on uutta.
Kun aktiivilääkäriurani aikana tein nykyistä enemmän potilastyötä, -
silloin käytimme vain laskoa ja CRP:tä. Ei menty näihin. - Ei.
Se ei oikeastaan kuulunut meidän arsenaaliin.
Toki sen tilatessa saa. - Joo. Se on vähemmän tunnettu.
Intressi tähän oli laimeaa, mutta nyt sitä olisi syytä lisätä.
Suomessa näet ortopediset sairaudet, luun haurastuminen, murtumat -
kaatumistapaturmat maksavat pian miljardi euroa/vuosi.
Syöpä lisääntyy tavattomasti, diabetes.
Sydänsairaudetkin ovat taas valitettavasti nousussa.
Välillä oli parempaa aikaa. Näihin kannattaisi kiinnittää huomiota.
Etenkin suomalainen mies haluaa aina jonkin mittarin, -
että voidaan osoittaa, että mittari meni ylös/alas, kun tein näin.
Silloin vaikutus tulee kouriintuntuvaksi.
Mainitsit elimistön happamoitumisen.
Jos elimistö happamoituu liikaa, luuthan sulavat -
ja poistuvat virtsateiden kautta.
Siinä poistuu samalla elintärkeitä elektrolyyttejä, hivenaineita.
Menetämme niitä ihan turhaan. - Joo.
Toinen paljon keskusteltu asia on ollut hiilihydraattien määrä -
eli siitä saatavan kuitumäärän tärkeys.
Ravintokuituahan tarvitsemme päivittäin ehkä jopa 50 g, -
30 - 50 g siksi, että ilman kuitua meille käy vähän huonosti.
Näin on. Sitä kuvastavat hyvin paksu- ja peräsuolen syöpäluvut, -
jotka ovat aika korkeat. - Joo. - Kumma kyllä, siihen liittyvät -
myös muut elintasosyövät, kuten eturauhas- ja rintasyöpä jne.
Kuitu on hirvittävän tärkeä asia.
Näillä asioilla tehdään helposti sensaatioita ja tienataan rahaa.
Tulee yhden asian -liikkeitä. Suomeksi juuri ilmestyi kirja, -
joka kertoo, että vehnä tappaa suurin piirtein.
Siinäkin totuus on, että pitää olla kuitu mukana.
Ei viljassa ole vaaraa. Kaura, ohra ja etenkin ruis ovat hyviä kuituja.
Nehän ovat hyviä kuidunlähteitä. - Nämä raffinoidut hiilihydraatit -
ovat periaatteessa tuomittavaa tavaraa.
Kun otetaan viljasta kuori pois, -
menetämme kaikki oleelliset, tarpeelliset biomolekyylit.
Jää pelkästään kaloripaukku eli tärkkelysydin. - Joo.
Samoin käy monessa muussa raffinoidussa elintarvikkeessa.
Ja sokerihan on ihan...
Sitä mainostetaan puhtaana luonnontuotteena.
Puhdasta se on, muttei enää luonnontuote.
Elimistö sokeroituu, mikä on aika tuhoisaa. - Se on hyvin tuhoisaa.
Viljan kuorta ja sen arvokkuutta voi vähän verrata siihen, -
että monilla on tapana kuoria esim. omenat.
Kuoressahan se on... - Kuoren alla. - Kuoren alla ovat ne aarteet.
Siinä voisi noudattaa pientä harkintaa. Kuoritko itse omenan? - En.
En minäkään. - Otan siitä sen -
kukinnan jäljiltä olevan osan ja sen toisen osan pois -
ja syön kuorineen. Onhan tästä kasku vai tosiasia: -
rikas jenkki kuori omenan, söi vain kuoret ja heitti loput pois.
No niin, koetan saada vielä kotona tätä ideologiaa menemään.
Jos vaimo kuorii omenan, niin minä syön ne kuoret.
Tiedän, että se aarre on siinä kuoressa. - Näin se on.
On vähän myytti, että mitä meille omenoita tulee sieltä sun täältä, -
kotoa tai ulkomailta, että kuoret olisi jotenkin myrkytetty.
Kun ne pesee... - Näinhän se on. Valtaosa isoista tuotantomaista -
tulevista on ymmärtääkseni säilötty hiilidioksidissa -
ja pysäytetty entsyymitoiminta, jotta ne säilyvät.
Minulla ei ole tarkkaa kuvaa siitä, mitä on menetetty samalla.
Mutta itsessään myrkkyjä ei omenoiden pinnassa pitäisi olla.
Aivan. Niitä on turha kuoria. - On turhaa.
Kun omena on vähän vahamainen, se on luonnon ainetta. - Näin on.
Ei sitä pidä pelätä. Omena tuottaa luonnollisen suojapinnan.
Kevyt huuhtelu riittää kyllä. - Joo, kyllä.
Marjoja, hedelmiä, vihanneksia, juureksia pitäisi syödä -
mielellään 400 - 500 g/pv. - Ne ovat terveyden lähteitä.
Ne käsittääkseni vastustavat myös elimistön happamoitumista.
Siis kaikki. No joo, siellä on joku neutraali, esim. luumu.
Yleensä hedelmät ovat kaikki alkalisoivia, samoin marjat.
Luonnonmarjoissamme on valtaisa arvo.
Joo, ne pitäisi vaan kerätä talteen. - Joo.
Uskomaton tieto, jota vähän happamasti olen sulatellut, on aronia.
Mustamarja-aronia voittaa metsä- marjat biomolekyylipitoisuuksissa.
Tuli niitä istutettua ja emäntä niitä on poiminut - liikaakin, -
koska maku on vähän kuin pihlajan- marjoilla, mutta ovat arvokkaimpia.
Toisaalta, itse olen sitä mieltä, ettei mustikkaa mikään voita.
Kumma kyllä, tutkijat ovat osoittaneet tämän vielä paremmaksi.
Niissähän on näitä kuuluisia flavonoideja. - Just näitä.
Mustikan väriaine on se terveys... - Ne on just antioksidantteja -
ja flavonoideja, jotka hyvin moni- alaisesti vaikuttavat myönteisesti.
Vähän sama kuin tämä myytti - ollaan käsitelty monia myyttejä -
myytti punaviinin terveellisyydestä, joka perustuu väriin.
Tehtiin iso tutkimus, -
jossa otettiin viiniä ja alkoholitonta viiniä.
Ne, jotka joivat alkoholitonta, saivat kaikki terveysvaikutukset, -
mutta alkoholipitoista juoneiden verenpaine nousi. - No niin.
Siinä heti nähtiin, että mikä oli se...
Yksi tekijä, resveratroli, jota viinissä on, on hyvä.
Mutta on muita, jotka kumoavat monin kerroin terveysvaikutukset.
Se hyvä kumoutuu negatiivisella ja huonolla.
Joo, tästä on tullut ihan tuoretta tutkimustietoa, -
mitä tässäkin sarjassa on jo käsitelty aiemmin.
Toistan sen, että ihan tavallinen, "turvalliseksi" mainostettu -
määrä eli 3 keskiolutta tai 2 lasia viiniä päivässä, -
sillä on kahtalainen vaikutus tutkimuksen mukaan.
Se aikaistaa mahdollista dementiaa 6 vuodella. - No niin.
Ja ilmeisesti jatkuva tasainen tissuttelu lisää diabetesriskiä.
Sinä aikana kun sukupolvessa aikuisiän diabetes on 3-kertaistunut, -
niin myös alkoholin kulutus on 3-kertaistunut.
Tuossa tehtiin aika kiinnostava tutkimus toimittajat osallistujina.
Yksi ryhmä toimittajia pidättäytyi täysin alkoholista.
Toinen ryhmä joi sen 3 drinkkiä päivässä.
Kun tutkittiin, niin täysin alkoholista pidättäytyneillä -
putosi verensokerin paastotaso 28 %. Kellään ei ollut diabetesta.
Samoin tutkittiin sisäelinten rasvoittumista.
Sisäelimistä hävisi se vaarallinen rasva lähes kokonaan.
Pikkuannoksen juoneilla sokeritaso oli koko ajan korkeimmalla.
Ei diabetesta, mutta sokeri silti huiteli korkeimmalla tasolla.
Samoin sisäelimet rasvoittuivat. Aika mielenkiintoinen asia, -
että ns. turvallisena pidetty alkoholi- määrä tekee näköjään tihutöitä.
Se on hyvin monialainen.
Siinä todennäköisesti tulevat stressihormonit myös mukaan.
Eli nämä lisämunuaishormonit, -
jotka kaikki varmistavat meitä stressiä vastaan. - Joo.
Ne nostavat veren sokeriarvoja. Insuliini kiertyy siihen mukana, -
koska se pyrkii torjumaan verensokerin nousua.
Insuliini käyttäytyy kasvutekijänä, joka provosoi kasvainten kasvua ym.
Se on hyvin laaja ketju. Alkoholin ongelma, josta alkoholitutkijat -
ovat paljon puhuneet viime vuosina, on asetaldehydi.
Se on ihan 1-luokan karsinogeeni.
Suomessa on kehitetty maailmanlaa- juista huomiota saavuttanut lääke.
Se neutraloi asetaldehydin vaikutuksia, mutta se tekee sen vain -
mahalaukkuun tulevasta asetalde- hydiä sisältävästä ravintoaineesta.
Se ei vaikuta enää sinne maksaan menneeseen.
Tämä on aika traagista, koska mak- sassa se muuttuu asetaldehydiksi.
Toinen paikka, missä alkoholista tulee asetaldehydiä, -
eli missä on entsyymiä, joka muuttaa alkoholia asetaldehydiksi, -
on yllättäen kiveksissä. Nyt on havaittu, -
että jos juo alkoholia, kivekset kutistuvat. - Ai?
Tämä on hyvin vaarallista, koska 12-14 -vuotiaat teinit -
juuri kivesten rakentuessa tuhoavat niitä juomalla alkoholia.
Nyt on ilmennyt, että yhdessä sukupolvessa Suomessa on -
miesten sukusolujen laatu romahtanut peräti 30 %.
Ollaanko jo tanskalaisista..? - Samalla viivalla kuin Tanskassa -
ehkä vähän huonomminkin ja Ranskassa sama ilmiö.
Suomea pidettiin laatusukusolujen maana, mutta se aika on ohi.
Jaha? - Herää aika vahva epäilys, että teinijuopottelu on tämän syy.
Sitä ei kukaan uskalla ääneen sanoa. - Eipä tietenkään.
Mutta uskallanpa epäillä, että tässä mennään.
Mielenkiintoinen tieto. - Tämä sivuhuomautuksena. - Ja hälyttävä.
Kyllä. Kysyisin vielä mielipidettäsi seuraavasta.
Nyt on tätä ravitsemusta tarkasteltu ja päädytty siihen, -
että puolet lautasesta olisi hedelmiä, juureksia, vihanneksia.
Ehkä gramma/paino-kg/pv enintään elinvalkuaista -
ja mieluummin silloinkin esim. kalaa tai kanaa.
Loppu olisi hiilihydraatteja, joissa olisi kuitupitoisia.
Tarvitaanko tämmöisen ruokavalion ohella mitään lisäravinteita -
tai vitamiineja ym. purkista?
Joo, käsitykseni on, että jos on puhtaasti kasvisravinnolla, -
niin on turvallisinta käyttää B12-vitamiinia ravintolisänä.
Sitä saa tabletteina. - Kyllä. Nyt on mahdollista, -
että meidän suun mikrofloora muodostaa sitä, -
koska on vegaaneja, jotka eivät käytä sitä.
Silti heillä ei ole merkkejä sen puutteesta, mutta se on epävarma.
Kyllä ilman muuta käytän B12:a. - 1 tabletti/päivä?
Juu, se riippuu, millaista käyttää. Sen tarvehan on tavattoman pieni.
1 milligramma? - Jotain semmoista.
Joka päivä ei tarvitse ottaa. Se varastoituu kuukausiksi/vuosiksi.
Joo. - Mutta se on tärkeä ja tulee hyvin ikäviä seurauksia, -
jos ei esim. B12 imeydy, -
kun on intrinsic factorin puute.
Hapoton maha. - Hapottoman mahan seurauksena.
Ja sitten D-vitamiinia, mutta se suositus koskee kaikkia.
10 mg? - Joo, ehkä 50:een asti. - 10 - 50 mg.
Ei ole myrkytysvaaraa kuitenkaan? - Juu, ei.
Hyvin kaukana ovat myrkkyannokset.
Ne ovat nämä rasvaliukoiset vitamiinit A, D, E ja K, -
jotka voivat rasvaan varastoitua. - Kun niitä käytetään, -
ei ravintolisänä, vaan saamme niitä ravintoaineista.
Punaiset ja keltaiset vihannekset ja kasvikset -
sisältävät niitä yllin kyllin. - Valtava purkkiarsenaali kotona...
Joo se on aivan turhaa. - Olen samaa mieltä.
Ehkä se 1 mg B12-vitamiinia voisi olla...
Se on se oleellinen. - Jos on puhtaalla kasvisruoalla.
Tästä olen myös nähnyt tutkimuksen, -
että olisi näitä hammasperäisiä bakteereja - ehkä, -
jotka voisivat sitä tehdä. Bakteerihan ainoana voi sitä tehdä.
Sitä kautta se tulee eläimiinkin. - Joo, bakteeri tekee sen -
hyvin mutkikkaan prosessin kautta. B12 muistuttaa vähän katiskaa.
Tosi monimutkainen. - Monimutkainen rakenne.
Bakteeri tekee sen kokoonpanolin- jalla, missä on 30 hitsausrobottia.
Se on uskomaton. - On. Ja sitten kun se otetaan, -
se edellyttää toimivia sylkirauhasia. Vatsassa pitää olla -
se IF-tekijä (intrinsic factor), joka yhdistyy B12-vitamiiniin -
muodostaen kumppanuuden.
Ohutsuolen päästä se menee vastaanottomolekyyliin.
Ainoastaan tämä kumppani pääsee siitä, siihen lukkoon sopiva avain.
Veressä se kulkee tietyn kuljettaja- valkuaisen mukana luuytimeen, -
missä se osallistuu veren ja DNA:n valmistukseen ym. tapahtumiin.
Se on niin hienosäädetty systeemi, että se on uskomatonta.
Tämä kyllä vahvasti kertoo suunnittelusta.
Sattumalta näitten muodostuminen... - Ei voi niin kehittyä tällaista.
Bakteereja on aina haukuttu mitättömiksi yksinkertaisiksi soluiksi.
Mutta ne on ainoita, jotka pystyvät tähän. - Tekevät monenlaista hyvää.
Niistä on varmaan enemmän hyötyä meille kuin luulemmekaan. - On.
K-vitamiinia tuottavat bakteerit ja nämä. Me hyvin vähän tiedetään.
Mehän kuljetamme kaikki mukanam- me 1,5 kg bakteereita. - Iso määrä.
Niiden rooli hyvinvoinnillemme on ilmeisesti äärettömän tärkeä.
K-vitamiini nykytiedon mukaan osal- listuu luustoaineenvaihduntaankin.
Sitä pidettiin vain hyytymistekijänä, mutta se on osteokalsiini, -
proteiinin muodostumiseen välttämätön aine, -
joka taas mineralisaatiossa edesauttaa luutumisen.
Tämä on kiinnostava uusi tieto, että K-vitamiini liittyy luihin.
Olen huomannut, että tästäkin on tullut "K-vitamiiniuskonto".
Jollakin on K-vitamiinidieetti, jollakin gluteeniton, -
vaikkei tarvitsisi välttää...
Saamme kasviksista K:ta ylenpalttisesti.
Ravintosuosituksissa yksi hyvä neljännes on palkokasvit.
Oikeastaan ei ole mitään estettä pudottaa -
eläinkunnan tuotteet kokonaan pois. Palkokasvit korjaavat täysin sen.
Jos syödään mitä tahansa perusravinteita kasvikunnasta, -
saamme myös välttämättömiä aminohappoja ihan riittävästi, -
kun niitä käytetään kaloritarvetta vastaavia määriä.
Vaikka vain perunaa söisit, saat kaiken tarvitsemasi.
Niin uskomatonta kuin se onkin. - Se on yksi sitkeä myytti.
Jopa joillain ammattihenkilöillä tuntuu joskus olevan käsitys, -
että vain eläinvalkuaisaineista saadaan rakennusaineita, -
mutta kyllä niitä saa kaikkialta. Pähkinät voisi vielä lisätä.
Pähkinät ja siemenet ovat erinomainen biomolekyylien lähde.
Niistä saa myös erittäin arvokkaita rasvoja.
Omega-3:sta puhutaan paljon, mutta niitä saa hyvin kasvikunnasta.
Tasapaino kuutosten ja kolmosten välillä säilyy ihan hyvänä.
Mitä laittaisit leivän päälle? Tarvitseeko laittaa mitään?
No joo, satun olemaan sukua, jolla kolesteroli helposti nousee.
Joo. - Isäni veljessarjassa oli 5 veljestä.
Tupakoitsijat - yhtä vaille - kuolivat 50-kymppisinä sydäntauteihin.
Ei-tupakoitsijat elää porskuttivat ihan säädylliseen ikään -
75 - 84 -vuotiaiksi ja sillä lailla.
Tosin yksi tupakoitsija eli myös yli 70-kymppiseksi, -
mutta hän pussutteli vaan henkisavuja, näin Klubia.
Hän kärsi sen sijaan mahavaivoista.
Anteeksi, nyt unohdin sen...
Niin, että mitä laitat leivän päälle? - Leivän päälle, joo.
Minun tapani on ollut jo vuosikausia, -
että tämmöisellä avokadoveitsellä -
kypsästä avokadosta raavin sitä tahnaa leivän päälle.
Se on tosi hyvää. Siitä voi tehdä erilaisia levitteitä.
Kyllä emännällä erilaisia vegaanisia reseptejä on paljon.
Herkullisia, ihan hyviä ne ovat.
Makuuaistihan vähän muuttuu, kun siirtyy...
Jopa niin, että nämä makunautinnot ovat selkeästi paremmat.
Ei tule mieleenkään, että avokadoseokset vaihtaisin -
voihin. Kun esim. cashewpähkinää jauhaa -
avokadon kanssa, niin tulee aivan erinomaista. Jos vielä maustaa -
yrttisuolalla/valkosipulilla kevyesti, niin jopa on herkkua.
Löytyy ihan uusia makuja, joita ei ole tullut ajatelleeksikaan.
Elimistö on sen verran monimutkainen, -
että aineenvaihduntateitä on tuhansittain.
Ne toimivat kaikenlaisten valkuaisainekoneiden avulla.
Siellä on koentsyymejä, hivenaineita, vitamiineja ym. noin 50.
Niitä on paljon. - Silloin ei ole mitään ihmelääkettä, -
että K-vitamiini tai magnesium tai joku muu parantaisi kaiken.
Pitää ajatella kokonaisuutta. 50 tekijän pitää olla -
oikeassa keskinäisessä suhteessa. Muuten ne ovat hyödyttömiä.
Paras tulos saavutetaan luonnon- menetelmällä -
ottamalla se luonnosta eikä purkista.
Tällainen reduktionistinen suhtautuminen asiaan, -
että eristetään luonnontuotteesta tietty biomolekyyli, -
tehdään siitä tabletti ja purkitetaan edelleen hyvällä voitolla jne.
Se on tosi typerää, koska saamme sen positiivisen vaikutuksen -
parhaiten luonnon alkuperäisessä muodossa. - Joo.
Siinä ovat myötävaikuttavat muut aineet, -
joita emme edes läheskään kaikkia tunne.
Paljon on vielä tutkimatta. Paljon on sellaista asiaa, -
josta saamme varmasti lisätietoja lähivuosina.
Tärkeintä on, että ajattelet enemmän tutkitun tiedon valossa, -
mitä ja kuinka paljon kannattaa syödä, paljonko on hyvä liikkua.
Olemme ortopedi Timo Paavilaisen kanssa käsitelleet myös -
aika monia myyttejä, mitkä liittyvät ravitsemukseen.
Tärkeää on, että et tee ravitsemuksesta mitään "uskontoa".
Tällä hetkellä pelottavasti näyttää siltä, että on erilaisia liikkeitä.
Ole tässä mielessä vapaa ja harrasta omaa harkintaa.
Suhtaudu hyvin varovasti sellaisiin tutkimusinstansseihin, -
joiden taustarahoittajana on joku, joka haluaa myydä jotakin.
Tässä olemme myös oppineet sen, -
että ei tarvitse mennä aterian jälkeen nukkumaan tunniksi, -
vaan voi mennä lenkille. Näin aterianjälkeinen korkea verensokeri, -
joka kyllä nukuttaa mukavasti, hoituu kevyellä lihasliikunnalla.
Lihas ikään kuin syö sokerin verestä.
Se saattaisi muuten jäykistää valtimosuonia ja sokeroida kudoksia.
Toivon, että tämä herätti sinussa uusia ajatuksia -
ja tarkkailet entistä enemmän järkevässä mitassa, -
mitä lautaselle laitat.
Meidät on kaikki luotu Jumalan kuviksi.
On tärkeää huolehtia terveydestään ja näin ennaltaehkäistä sairauksia.
Auta tukemalla tätä ohjelmaa.
Voit soittaa numeroon 0600-10077.
Puhelu maksaa noin 10 euroa ja olet tukemassa tätä toimintaa -
kaikkien meidän yhteiseksi parhaaksi.
Tekstitys: Tuula-Riitta Virrankare